|  |  |  |
| --- | --- | --- |
|  | Bosna i HercegovinaFederacija Bosne i HercegovineHercegovačko – neretvanski kantonGrad KonjicGRADONAČELNIK | ISO EN 9001 OPCINA KONJIC C |

Broj:12-24-1-1877/25

Konjic, 18.04.2025. godine

Na osnovu člana 15. Zakona o načelima lokalne samouprave u Federaciji Bosne i Hercegovine (''Službene novine FBiH'', broj: 49/06 i 51/09), člana 38. Statuta Grada Konjica (''Službeni glasnik Grada Konjica, broj: 10/22), Odluke o donošenju budžeta Grada Konjica za 2025. godinu (''Službeni glasnik Grada Konjica'', broj: 7/24), Odluke o izvršavanju Budžeta Grada Konjica za 2025. godinu (''Službeni glasnik Grada Konjica'', broj: 7/24), člana 6. stav c. tačke 1. i 2. Programa utroška novčanih sredstava za novčane podrške aktivne politike zapošljavanja utvrđenih budžetom Grada Konjica za 2025. godinu i člana 3. stav 3. Pravilnika o utrošku budžetskih sredstava namijenjenih aktivnoj politici zapošljavanja mladih broj: 12-11-4-443/25 od 06.02.2025. godine, Gradonačelnik Grada Konjica, raspisuje

**JAVNI POZIV**

 **za učešće u** **„****Programu podrške osnivanju biznisa (Start-up) i unaprijeđenju biznisa za 2025.godinu“**

# I. PREDMET JAVNOG POZIVA

Predmet Javnog poziva je dodjela podsticajnih sredstava u oblasti privrede za 2025. godinu na području Grada Konjica, s ciljem otvaranja novih radnih mjesta, unapređenja poslovnog ambijenta, poboljšanje općih uslova za razvoj i konkurentnost obrta, mikro i malih preduzeća.

Visina bespovratnih sredstava po biznis planu za start up može iznositi maksimalno **do 10.000,00 KM,**

Visina grant sredstava po biznis planu za unaprijeđenje poslovanja može iznositi maksimalno **do 5.000,00 KM**

# II CILJ JAVNOG POZIVA

Osnovni cilj javnog poziva je podsticaj samozapošljavanju mladih, žena i marginaliziranih kategorija društva sa područja Grada Konjica kroz sufinansiranje troškova pokretanja vlastitog biznisa, kao i podsticaj poslovnim subjektima koji posluju na području Grada Konjica od 2-5 godina do dana objave javnog poziva za unapređenje i razvoj a koji su podržani od strane Grada Konjica kao i privredni subjekti registrovani po Zakonu o unutrašnjoj trgovini FBIH sa poplavljenih područja a koji su prijavili štetu Komisiji za procjenu šteta Grada Konjica.

# III. PRAVO UČEŠĆA

**Korisnici sredstava mogu biti osobe koje ispunjavaju sljedeće uslove:**

1. Nezaposlene osobe koje se nalaze se na evidenciji nezaposlenih JU Služba za zapošljavanje HNK – Biro za zapošljavanje Konjic ili privredni subjekti koji posluju na području Grada Konjica od 2-5 godina do dana objave javnog poziva za unapređenje i razvoj poslovnog subjekta podržanog od strane Grada Konjica kao i privredni subjekti registrovani po Zakonu o unutrašnjoj trgovini FBIH sa poplavljenih područja a koji su prijavili štetu Komisiji za procjenu šteta Grada Konjica.
2. imaju prebivalište na području Grada Konjica;
3. da će po odobravanju poslovne ideje registrovati poslovni subjekt na području Grada Konjica (za nezaposlene osobe);
4. da nisu bili korisnici bespovratnih sredstava u svrhu samozapošljavanja od strane Grada Konjica u ranijem periodu;.

 Pravo učešća na podsticaj po osnovu Programa **ne mogu** ostvariti sljedeći korisnici:

* fizička lica registrovana kao dopunska djelatnost ili imaju namjeru registrovati dopunsku djelatnost;
* fizička lica koja su ostvarila podsticaj, registrovala pa odjavila djelatnost;
* subjekti koji su obavljali istu ili sličnu djelatnost i istu su odjavili;
* subjekti koji planiraju nabaviti opremu od lica koja nemaju registrovanu djelatnost;
* subjekti registrovani ili imaju namjeru registrovati djelatnost igara na sreću i kasina;
* subjekti koji imaju namjeru registrovati djelatnost trgovine (trgovačke radnje, trgovac pojedinac i sl.) izuzev poslovnih subjekata sa poplavljenih područja koji su prijavili štetu Komisiji za procjenu šteta Grada Konjica.

# IV. NAMJENA PODSTICAJNIH SREDSTAVA

Sredstva podsticaja su namjenjena za:

* subvenciju doprinosa za zaposlenu/samozaposlenu osobu za najviše 12 mjeseci poslovanja;
* kupovinu mašina, alata i opreme za obavljanje djelatnosti (nova oprema);
* kupovinu informatičke opreme za rad;
* kupovinu specijaliziranih softverskih licenci neophodnih za obavljanje osnovne djelatnosti;
* troškove registracije poslovnog subjekta (osim osnivačkog kapitala);

**Neprihvatljivim troškovima smatrat će se svi ostali troškovi, kao što su:**

* osnivački kapital,
* troškovi neto plate,
* troškovi režija i održavanja (voda, struja, grijanje, komunalni otpad, telekomunikacije, upravljanje zgradom, internet i sl.),
* kamate, knjigovodstvene usluge i sl.,
* police osiguranja imovine,
* kupovina i iznajmljivanje zemljišta, objekata i automobila,
* troškovi koji nisu relevantni za implementaciju biznis plana,
* troškovi pribavljanja neophodne dokumentacije (upotrebna dozvola, građevinska dozvola, okolišne dozvole, i sl.) te drugi troškovi koji se ne smatraju prihvatljivim.

Svi troškovi koji su nastali u periodu prije potpisivanja ugovora sa Gradom Konjic spadaju u kategoriju neprihvatljivih troškova, osim troškova nabavke mašina, alata, opreme i obrtnih sredstava za obavljanje osnovne djelatnosti za privredne subjekte registrovane po Zakonu o unutrašnjoj trgovini FBIH sa poplavljenih područja a koji su prijavili štetu Komisiji za procjenu šteta Grada Konjica.

# V. OBAVEZNA DOKUMENTACIJA

a) Obavezna dokumentacija za prijavu na Javni poziv ''Programu podrške osnivanju biznisa (Start-up) i unaprijeđenju biznisa za 2025.godinu“ :

1. Zahtjev za podsticaj – (Obrazac 1);
2. Poslovni plan s pregledom troškova (Poslovni plan START UP) – uredno popunjen i potpisan od strane aplikanta dostavljen u pisanoj formi (nepotpuni i poslovni plan koji nije u skladu sa zadatom formom neće biti bodovan);
3. Izjava o namjenskom utrošku dodijeljenih sredstava **–** preuzeti sa web stranice (ovjerena);
4. Izjava da aplikant prethodno nije bio korisnik bespovratnih sredstava u svrhu samozapošljavanja (ovjerena);
5. Rješenje o registraciji – original ili ovjerena kopija (za aplikante koji imaju registrovanu djelatnost);
6. Uvjerenje o poreznoj registraciji (ID i PDV broj – ako je u sistemu PDV-a) – original ili ovjerene kopije (za aplikante koji imaju registrovanu djelatnost);
7. Obavještenje o razvrstavanju pravnog lica prema kvalifikaciji djelatnosti - (za aplikante koji imaju registrovanu djelatnost);
8. Uvjerenje o izmirenim direktnim porezima (doprinosi za PIO/MIO i doprinosi za zdravstveno osiguranje) iz Porezne uprave, ne starija od 1 (jedan) mjesec, za osobe koje imaju registrovanu djelatnost – original ili ovjerena kopija;
9. Izjava - Obrazac 2 (samo za aplikante koji imaju registrovanu djelatnost) (ovjerena);
10. Lista osiguranih lica izdata od strane Porezne uprave FBiH - za aplikante koji imaju registrovanu djelatnost- original ili ovjerena kopija
11. Potvrda sa JU Službe za zapošljavanje Hercegovačko-neretvanskog kantona - Biroa rada Konjic da podnosilac prijave ima status nezaposlene osobe, ne starija od 30 dana – za lica koja se vode na evidenciji Biroa rada Konjica – original ili ovjerena kopija;
12. Kopija lične karte i CIPS potvrda.

**Napomena**: Aplikanti, nezaposlene osobe koje se nalaze na evidenciji nezaposlenih JU Službe za zapošljavanje HNK – Biro za zapošljavanje Konjic, prilikom apliciranja dostavljaju dokumentaciju navedenu pod rednim brojevima: 1, 2, 3, 4, 11 i 12.

**VI.** **KRITERIJI** **ZA** **BODOVANJE PRIJAVA**

# a) Kriteriji za bodovanje prijava

|  |  |  |  |  |  |
| --- | --- | --- | --- | --- | --- |
| **Red. br.**   | **Kriterij za ocjenu**   | **Opis**   | **Bodovi**  |  **Maksimalan br. bodova**   | **Izvori verifikacije**   |
| 1.  | Vrsta djelatnosti  | Proizvodna  | 10  | 10  | Rješenje o registraciji, Poslovni plan, Obavještenje o razvrstavanju pravnog lica prema kvalifikaciji djelatnosti  |
| Proizvodno- uslužna  | 7  |
| Uslužna  | 5  |
| 2.  | Kvalitet poslovnog plana  | Održivost  | 0- 15  | 15  | Poslovni plan  |
| 3.  | Mlade osobe (osobe do 35 godina starosti)  | DA  | 5  | 5  | Službena provjera  |
|  |  |
|  |  | NE  | 0  |  |  |
| 4.  | Osobe koje se nalaze na evidenciji JU Služba za zapošljavanje HNK duže od 12 mjeseci  | DA  | 5  | 5  | Uvjerenje od Službe za zapošljavanje HNK  |
| NE  | 0  |
| 5.  | Ima status osobe sa invaliditetom ili zapošljava lica sa invaliditetom  | DA  | 5  | 5  | Potvrda o invaliditetu  |
|   |  |
|  |  | NE  | 0  |  |  |
|   6.  |   Broj zaposlenih (Samo za unapređenje i održivost poslovnih subjekata) | 1 | 1 |   5  |   Lista osiguranih lica  |
| 2 i više | 5  |
| 7 .  | Žene i marginalizirane kategorija  | DA  | 5  | 5  | Žene, manjine, samohrani roditelj i sl.   |
| NE  | 0  |
|   | **Ukupan broj bodova**   |   | **50**  |   |

\* U slučaju da dva ili više aplikanta ostvare isti broj bodova, prednost odabira korisnika po osnovu ovog Programa imat će kandidati koji nisu koristili podsticajna sredstva, mlade osobe (osobe do 35 godina starosti), subjekti koji su ili zapošljavaju lica sa invaliditetom, žene, marginalizirane kategorije.

# VII. SADRŽAJ PRIJAVE ZA UČESTVOVANJE U JAVNOM POZIVU

Obrasci za prijavu na Javni poziv se mogu preuzeti na web stranici Grada Konjica [www.konjic.ba](http://www.konjic.ba) i na Infopultu Grada Konjica.

Svi dokumenti koji se predaju moraju biti u formi koja je naznačena pod obaveznom dokumentacijom. Grad Konjic ne snosi odgovornost prema učesnicima Javnog poziva u pogledu aktivnosti koje su preduzeli u cilju apliciranja, te zadržava pravo da poništi Javni poziv.

Pitanja u vezi sa Javnim pozivom se mogu postaviti putem e-maila, najkasnije 7 dana prije isteka roka za podnošenje prijava na Javni poziv.

Kontakt osobe:

**Adisa Kevrić (e-mail: adisa.kevric@konjic.ba),**

**Naida Mustafić (e-mail: naida.mustafic@konjic.ba).**

 **VIII. PROVOĐENJE POSTUPKA PO JAVNOM POZIVU**

Postupak po Javnom pozivu provest će Komisija imenovana od strane Gradonačelnika.

 - Komisija u prvom koraku razmatra formalnu ispravnost prijava.

* U drugom koraku formalno ispravne prijave Komisija boduje shodno kriterijima i sačinjava i objavljuje Preliminarnu rang listu koja će se objaviti na Oglasnoj tabli, te web stranici Grada Konjica www.konjic.ba.
* Na objavljenu Preliminarnu listu podnosioci prijava imaju pravo prigovora u roku od 5 dana od dana objavljivanja liste a ista se podnosi imenovanoj Komisiji.
* Po isteku roka za prigovor i rješavanja po pristiglim prigovorima, Komisija sačinjava konačnu rang listu te istu dostavlja Gradonačelniku.
* Konačna rang lista korisnika podrške se objavljuje na Oglasnoj tabli, te web stranici Grada Konjic
* Sa odabranim aplikantima Grad Konjic zaključuje ugovore u kojima će se definisati međusobna prava i obaveze ugovornih strana, a posebno način i dinamika korištenja dodijeljenih finansijskih sredstava, monitoring implementacije prihvaćenog biznis plana i namjenski utrošak sredstava.

Kontrolu utroška dodijeljenih sredstava na osnovu ovog Javnog poziva vršit će Služba za privredu, poljoprivredu, investicije i lokalni razvoj. Ukoliko se ustanovi da se dodijeljena sredstva koriste protivno odredbama zaključenog ugovora, Grad Konjic će raskinuti isti i korisnik će imati obavezu da izvrši povrat cjelokupnog iznosa dodijeljenih sredstava.

 **NAPOMENA:** Gradonačelnik zadržava pravo da poništi Javni poziv u svako vrijeme, ako procijeni da za to postoje opravdani razlozi.

# IX. NAČIN I ROK PODNOŠENJA PRIJAVA

Prijava na Javni poziv podnosi se dostavljanjem obavezne dokumentacije naznačene u Javnom pozivu u zatvorenoj koverti na Protokol Grada Konjica ili putem pošte, na adresu:

# GRAD KONJIC

Služba za privredu, poljoprivredu, investicije i lokalni razvoj

Komisija za provođenje javnog poziva

Maršala Tita br. 62 88400 Konjic

sa naznakom:

# za učešće u „Programu podrške osnivanju biznisa (Start-up) i unaprijeđenju biznisa za 2025.godinu“

**– NE OTVARATI -**

Na poleđini koverte obavezno naznačiti ime i prezime fizičkog lica ili naziv pravnog subjekta koji aplicira, adresu i kontakt telefon.

Rok za predaju prijava je 30 dana od dana objavljivanja Javnog poziva na web stranici Grada Konjica, odnosno do 19.05.2025.godine. Prijave dostavljene nakon navedenog roka bit će razmatrane jedino u slučaju da poštanski žig ukazuje na datum slanja prije zvaničnog isteka roka.

Nepotpune i neblagovremene prijave se neće uzimati u razmatranje.

 **G R A D O N A Č E L N I K**

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 **Osman Ćatić s.r.**

|  |  |  |
| --- | --- | --- |
| Maršala Tita br.6288400 KonjicBosna i Hercegovina | Telefon: +387 (0)36 712 200Fax: +387 (0)36 729 813E-mail:kabinetgradonacelnika@konjic.baWeb: http://www.konjic.ba | PB: 07140955ID: 4227204140005 |